ลูกชาย 3 ขวบผ่าซีสก่อนผ่ากีดหนองติดเชื้อพอผ่าออกก็ติดเชื้ออีก ล้างแผลทุกวันตั้งแต่ผ่ามาจะสองเดือนแล้วยังมีน้ำเหลืองซึมมาตลอดเลยค่ะ ทำไมช้าจัง ต้องทำไงถึงตะหายไวค่ะ พบแพทย์ตามนัดตลอด คุณก็ได้แต่บอกต้องใช้เวลา แม่กังวลมากเลยค่ะ
สวัสดีค่ะ หากได้ผ่าตัดซีสต์ที่ผิวหนังมานานเกือบ 2 เดือนแล้ว แผลยังไม่แห้ง ยังคงมีน้ำเหลืองซึม อาจเกิดจากสาเหตุคือ- ส่วนของซีสต์ยังถูกผ่าออกไม่หมด จึงทำให้การหายของแผลเกิดได้ไม่สมบูรณ์ หรือเกิดการอักเสบติดเชื้อซ้ำได้เรื่อยๆ- มีการติดเชื้อโรคชนิดที่อาจไม่ตอบสนองต่อยาปฏิชีวนะฆ่าเชื้อที่ได้ไป เช่น ติดเชื้อวัณโรค เป็นต้น- ร่างกายมีภาวะภูมิคุ้มกันบกพร่องหากแผลยังคงไม่หาย มีน้ำเหลืองซึมเรื่อยๆ แนะนำควรปรึกษาแพทย์ถึงสาเหตุที่น่าจะเป็น ในเบื้องต้น ก็ให้ดูแลแผลให้ดี โดยควรทำแผลอย่างน้อยวันละ 1-2 ครั้ง ระวังอย่าให้โดนน้ำโดยเด็ดขาด และต้องปิดแผลด้วยผ่าก๊อซหรือผ้าสะอาด เพื่อป้องกันไม่ให้ลูกเผลอไปเกาค่ะ